CELEX: 62016CA0673
Language: sk
Date: 2018-06-05 00:00:00
Title: Vec C-673/16: Rozsudok Súdneho dvora (veľká komora) z 5. júna 2018 (návrh na začatie prejudiciálneho konania, ktorý podal Curtea Constituţională a României – Rumunsko) – Relu Adrian Coman, Robert Clabourn Hamilton, Asociaţia Accept/Inspectoratul General pentru Imigrări, Ministerul Afacerilor Interne (Návrh na začatie prejudiciálneho konania — Občianstvo Únie — Článok 21 ZFEÚ — Právo občanov Únie slobodne sa pohybovať a zdržiavať sa na území členských štátov — Smernica 2004/38/ES — Článok 3 — Oprávnené osoby — Rodinní príslušníci občana Únie — Článok 2 bod 2 písm. a) — Pojem „manželský partner“ — Manželstvo osôb rovnakého pohlavia — Článok 7 — Právo pobytu na viac ako tri mesiace — Základné práva)

201807130382004022018/C 268/086732016CJC26820180730SK01SKINFO_JUDICIAL201806057711Vec C-673/16: Rozsudok Súdneho dvora (veľká komora) z 5. júna 2018 (návrh na začatie prejudiciálneho konania, ktorý podal Curtea Constituţională a României – Rumunsko) – Relu Adrian Coman, Robert Clabourn Hamilton, Asociaţia Accept/Inspectoratul General pentru Imigrări, Ministerul Afacerilor Interne (Návrh na začatie prejudiciálneho konania — Občianstvo Únie — Článok 21 ZFEÚ — Právo občanov Únie slobodne sa pohybovať a zdržiavať sa na území členských štátov — Smernica 2004/38/ES — Článok 3 — Oprávnené osoby — Rodinní príslušníci občana Únie — Článok 2 bod 2 písm. a) — Pojem „manželský partner“ — Manželstvo osôb rovnakého pohlavia — Článok 7 — Právo pobytu na viac ako tri mesiace — Základné práva)
 ---documentbreak--- C2682018SK710120180605SK00087171Rozsudok Súdneho dvora (veľká komora) z 5. júna 2018 (návrh na začatie prejudiciálneho konania, ktorý podal Curtea Constituţională a României – Rumunsko) – Relu Adrian Coman, Robert Clabourn Hamilton, Asociaţia Accept/Inspectoratul General pentru Imigrări, Ministerul Afacerilor Interne
   (Vec C-673/16) (
         1
      )
   „(Návrh na začatie prejudiciálneho konania — Občianstvo Únie — Článok 21 ZFEÚ — Právo občanov Únie slobodne sa pohybovať a zdržiavať sa na území členských štátov — Smernica 2004/38/ES — Článok 3 — Oprávnené osoby — Rodinní príslušníci občana Únie — Článok 2 bod 2 písm. a) — Pojem „manželský partner“ — Manželstvo osôb rovnakého pohlavia — Článok 7 — Právo pobytu na viac ako tri mesiace — Základné práva)“2018/C 268/08Jazyk konania: rumunčina
      Vnútroštátny súd, ktorý podal návrh na začatie prejudiciálneho konania
   
   Curtea Constituţională a României
   
      Účastníci konania pred vnútroštátnym súdom
   
   
      Žalobcovia: Relu Adrian Coman, Robert Clabourn Hamilton, Asociaţia Accept
   
      Žalovaní: Inspectoratul General pentru Imigrări, Ministerul Afacerilor Interne
   
      za účasti: Consiliul Naţional pentru Combaterea Discriminării
   
      Výrok rozsudku
   
   
            1.
         
         
            V situácii, v ktorej občan Únie využil svoje právo voľného pohybu tak, že sa presťahoval a skutočne zdržiaval v súlade s podmienkami stanovenými v článku 7 ods. 1 smernice Európskeho parlamentu a Rady 2004/38/ES z 29. apríla 2004 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov, ktorá mení a dopĺňa nariadenie (EHS) č. 1612/68 a ruší smernice 64/221/EHS, 68/360/EHS, 72/194/EHS, 73/148/EHS, 75/34/EHS, 75/35/EHS, 90/364/EHS, 90/365/EHS a 93/96/EHS, v inom členskom štáte než v štáte, ktorého je štátnym príslušníkom, a pri tejto príležitosti rozvinul alebo začal rodinný život so štátnym príslušníkom tretieho štátu rovnakého pohlavia, s ktorým právoplatne uzavrel manželstvo v hostiteľskom členskom štáte, článok 21 ods. 1 ZFEÚ sa má vykladať v tom zmysle, že bráni tomu, aby príslušné orgány členského štátu, ktorého je občan Únie štátnym príslušníkom, odmietli priznať právo na pobyt na území tohto členského štátu uvedenému príslušníkovi tretieho štátu z dôvodu, že právo daného členského štátu neupravuje manželstvá medzi osobami rovnakého pohlavia.
         
      
            2.
         
         
            Článok 21 ods. 1 ZFEÚ sa má vykladať v tom zmysle, že za takých okolností, o aké ide vo veci samej, štátny príslušník tretieho štátu rovnakého pohlavia ako občan Únie, s ktorým bolo uzavreté manželstvo v niektorom členskom štáte v súlade s právom daného štátu, má právo na pobyt dlhší ako tri mesiace na území členského štátu, ktorého je občan Únie štátnym príslušníkom. Toto odvodené právo na pobyt nemôže podliehať prísnejším podmienkam, ako sú podmienky upravené v článku 7 smernice 2004/38.
         
      (
         1
      )	Ú. v. EÚ C 104, 3.4.2017.